En la part més elevada d’aquesta muntanya de titularitat municipal hi ha una antiga ermita dedicada a Sant Antoni Abat (i antigament també a Santa Bàrbara), construïda pels alcoians fa uns sis-cents anys. Al costat de l’ermita hi va haver un hostal per al descans de viatgers i cavalleries, ja que per allí passava l’antic camí medieval de Xàtiva a Alacant, que seguia per la Foia de Castalla, únic camí carreter fins que en 1862 es va obrir el nou traçat de la carretera pel barranc de la Batalla.